**ИГРОКАЗ**

*(18 ученика, свако у руци држи по једно слово. Излази један по један ученик и обраћа се ономе до себе док говори свој текст.)*

**О** – Ово је наш други дом – гласно кажем другу свом.

**Ш** – Школа је место право да сва деца расту здраво!

**П** – Први буди увек ти, да ту будеш најбољи.

**Р** – Редовно и вредно обављај задатке, употребљавај увек само речи слатке.

*(Двоје излазе држећи се за руке, слова Е и Д.)*

**Е** – Е, кад хоћеш да се дружиш, другу свом руку пружиш...

**Д** – ...Дај и срце, љубав своју.

**Р** – Радуј се што чува сваку тајну твоју.

**А** – Ако будеш добар друг, исплатиће се и сав труд.

**Г** – Гласно вичи, смеј се, шали – детињство је сан на јави.

**Д** – Дете свако пут свој нађе. У школи је много слађе.

**Е** – Ето кажем јасно свима – мудар буди, знање примај!

**В** – Високо се тад у звезде вини, није тешко ако ти се чини.

**Е** – Е, и не заборави – учитеља свога воли!

**Џ** – Џабе успех ти постигнеш, ако људе не поштујеш.

**И** – И на крају кажем страсно, да сад свима буде јасно:

**Ћ** – Ћутке, скромно, без много буке, школи ширим своје руке. Песму певам за рођендан, нека јој је срећан дан!

*(Наводници истрчавају на крају и умећу се испред слова П и након слова Ћ.)*

,, - Два доле и два горе, памти јасно, ти, већ сада!

ˮ - Да би био писмен, да се сав поносиш и да будеш наша нада!